b'\n_START_ARTICLE_\nPovedek\n_START_PARAGRAPH_\nPov\xc3\xa9dek (tudi predik\xc3\xa1t) je stav\xc4\x8dni \xc4\x8dlen, ki odgovarja na vpra\xc5\xa1anje Kaj kdo dela oziroma kaj se z nekom godi, torej v stavku izra\xc5\xbea dogajanje. V stavku ga ozna\xc4\x8dimo s pod\xc4\x8drtovanjem z vijugasto \xc4\x8drto. Povedek obi\xc4\x8dajno sestoji iz osebne glagolske oblike.\n_START_SECTION_\nOdnos z drugimi stav\xc4\x8dnimi \xc4\x8dleni\n_START_PARAGRAPH_\nOsebek, predmet in prislovna dolo\xc4\x8dila povedek pomensko dopolnjujejo. Slovni\xc4\x8dno je povezan z osebkom, kateremu je podrejen (osebek povedku dolo\xc4\x8da spol, sklon in \xc5\xa1tevilo), in s predmetom, ki mu je nadrejen (dolo\xc4\x8da mu sklon).'